rlitschk/wikidir huggingface dataset:
Hanraad (hoochdüütsch Hanrade) is en lütten Oort in de Gemeen Heeßel (Samtgemeen Zeven) in’n Landkreis Rodenborg, Neddersassen. De Oort höört polietsch von öllers bi Wiertzen mit bi. En poor hunnert Meter in’n Süden von’n Oort flütt de Oost langs. De Naveröörd sünd Maschhorst, Langenfeld un Lütt Meckels in’n Noordoosten, Groot Meckels un Kohmöhlen in’n Süüdoosten, Volkens un Nindörp in’n Süden, Rüspel in’n Süüdwesten, Freyersen un Wiertzen in’n Westen un Oosterheeßel un Oosterbötzen in’n Noordwesten. In de Franzosentied von 1810 bet 1814 hett de Oort to de Mairie Zeven in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Böörd Heeßel in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. Hanraad höört von öllers to Wiertzen. De Gemeen Wiertzen is mit de Gemeenreform in Neddersassen an’n 1. März 1974 Deel von de Gemeen Heeßel worrn, de to de Samtgemeen Zeven höört. Hanraad is evangeelsch-luthersch präägt un höört to dat Kaspel von de Viti-Kark in Heeßel. För de Kathoolschen is de Christ-König-Kark
Wehldörperholt (hoochdüütsch Wehldorferholz) is en lütten Oort in de Gemeen Jeem (Samtgemeen Zeven) in’n Landkreis Rodenborg, Neddersassen. De Oort höört polietsch al von öllers bi Wehldörp mit bi. Na Westen to liggt dat Naturschuulrebeed Hemelsmoor un 500 Meter in’n Oosten von Wehldörperholt flütt de Meh-Au langs. De Naveröörd sünd Brüttendörp in’n Noorden, Wist in’n Noordoosten, Bahnhoff Elsdörp in’n Oosten, Osenhorst in’n Süüdosten, Wehldörp in’n Süden un Hollenhoff un Brümmerhoff in’n Noordwesten. In de Franzosentied von 1810 bet 1814 hett de Oort to de Mairie Jeem in’n Kanton Rodenborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Böörd Jeem in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. De Oort höört von öllers to Wehldörp to. De Gemeen Wehldörp is mit de Gemeenreform in Neddersassen an’n 1. März 1974 Deel von de Gemeen Jeem worrn. Wehldörperholt is evangeelsch-luthersch präägt un höört to dat Kaspel von de Margarethenkark in Jeem. För de Kathoolschen is de Christ-König-Kark in Zeven tostännig, de siet 1. November
Stuhenfieren (hoochdüütsch Stuhenfieren) is en lütten Oort in de Gemeen Heeßel (Samtgemeen Zeven) in’n Landkreis Rodenborg, Neddersassen. De Oort höört polietsch von öllers bi Wens mit bi. De Naveröörd sünd Kohlenhusen un Ottendörp in’n Noordoosten, Wangersen in’n Oosten, Steddörp in’n Süüdoosten, Braak un Bötzen in’n Süden, Sellhoop un Wens in’n Süüdwesten un Viehbrook in’n Noordwesten. Fröher hett een von de Hööv von Stuhenfieren to Steddörp höört. Dissen Hoff gifft dat aver nich mehr. In de Franzosentied von 1810 bet 1814 hett de Oort to de Mairie Bevern in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Böörd Heeßel in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. De Oort is as Deel von de Gemeen Wens bi de Gemeenreform in Neddersassen an’n 1. März 1974 an de Gemeen Heeßel kamen. Wens: Steddörp: Stuhenfieren is evangeelsch-luthersch präägt un höört to dat Kaspel von de Viti-Kark in Heeßel. För de Kathoolschen is de Christ-König-Kark in Zeven tostännig, de siet 1. November
Braak (hoochdüütsch Brake) is en lütten Oort in de Gemeen Heeßel (Samtgemeen Zeven) in’n Landkreis Rodenborg, Neddersassen. De Oort höört polietsch al von öllers bi Steddörp mit bi. In’n Westen von’n Oort flütt de Fallohbeek langs, de later in de Twiest münnt. De Naveröörd sünd Stuhenfieren in’n Noorden, Steddörp mit Flassbarg in’n Oosten, Bötzen in’n Süden un Bohnst, Sellhoop un Wens in’n Noordwesten. De Oort hett vör 1885 to dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. De Oort is as Deel von de Gemeen Steddörp mit de Gemeenreform in Neddersassen an’n 1. März 1974 an de Gemeen Heeßel kamen. Braak is evangeelsch-luthersch präägt un höört to dat Kaspel von de Vitus-Kark in Heeßel. För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört. Braak liggt an de Kreisstraten 134 un 120. De K 120 löppt von de Landsstraat 124 in’n Süden na Wens un Viehbrook in’n Noorden. De K 134 geiht von Brauel un Tzassenholt över Bohnst un Sellhoop in’n Westen in’n Oosten na de L 124 bi Steddörp un wieder
Meinst is en Dörp in de Gemeen Heeßel (Samtgemeen Zeven) in’n Landkreis Rodenborg, Neddersassen. Meinst liggt twüschen Stimbeek un Meinster Beek. De Stimbeek münnt in’n Süden in de Oost un de Meinster Beek in’n Westen in de Twiest. De Naveröörd sünd Bohnst, Sellhoop, Wens un Braak in’n Noordoosten, Bötzen in’n Oosten, Oosterheeßel un Heeßel in’n Süüdoosten, Offens un Brauel in’n Süüdwesten un Twistenbossel un Tzassenholt in’n Noordwesten. Meinst kummt an’n 17. März 986 as Menstidi toeerst in en Oorkunn von König Otto III. vör, in de he dat Verhältnis twüschen dat Klooster Heeßel un dat Arzbisdom Bremen regelt. In’n Eersten Weltkrieg sünd teihn Soldaten ut Meinst fullen oder vermisst un in’n Tweten Weltkrieg 18. Kort na’t Enn von’n Tweten Weltkrieg hebbt de Briten Heinrich Himmler op siene Flucht in Meinst faat kregen. De Oort hett vör 1885 to de Böörd Heeßel in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. De Gemeen Meinst weer Maat von de Samtgemeen Heeßel. Gemeen un Samtgemeen sünd mit de Gemeenreform in Neddersassen an’n 1. März 1974 oplööst worrn. Meinst is sietdem Deel von de Gemeen Heeßel. Meinst is
De Lohe (hougdüütsk: Lohe) is en Ourdsdel van’r Stadt Öinusen in’n austwestfölsken Kruis Minnen-Lübke. Bet in’t Johre 1926 heet de Ourd Nienbiesen (hd.: Niederbecksen). De Ourdsnaam werrt jümmers mit’n Artikel briuket, faken ok van’n Hougdüütsken. Mitto seggt man ok Up’r Lohe, denn de Ourd liggt düht höger os de anneren Öörd van’r Stadt. De Lohe liggt südern van de Wiehen. In’n Ousten grenzt de Lohe an Räime un in’n Nourden an Öinusen. Westlik un südlik van’r Lohe liggt de Snaad no’n Kruis Hiarwede. Man is sik vermoden, dat hür villicht de ooldsassische Dingstied Marklo liggt. De Gemene Nienbiesen gifft et van üm un bi 1860 an af, os man de vörmalige Gemene Räime-Nienbiesen updeel. Den1. April 1926 änner een den Naam to Lohe. Bi dat Niegledern van de Gemenen, worde de vörmals sülvstännige Gemene Lohe no Öinusen ingledert. Vördem was se en Deel van’n Amt Räime mit’n Sitt in Werste. De Tahlen sind van 1961 un 1970 de Resultate van Volkstellen De Kerkengemene Lohe gifft et van 1889 an af, de Martin-Luther-Kerke worde 1892 inwieht. A. Hunecke: Rehme, 1250 Jahre Orts- und Heimatgeschichte, 2003, Verlag für Regionalgeschichte: Bielefeld ,50 S. ISBN = 3-89534-465-6 Vörlaag:BibISBN Martin Bünermann, Heinz Köstering: Die Gemeinden
De Vitus-Kark is de Kark von dat evangeelsch-luthersche Kaspel Heeßel (Karkenkreis Bremervöör-Zeven). Ehren Naam hett se von’n Hilligen Vitus. 961 is dat Klooster Heeßel grünnt worrn. To de Tied is woll ok de Kark boot worrn. Dat weer en Bo ut Feldsteen in’n Stil von de Romanik. 1141 is dat Klooster denn ümtagen na Zeven (Klooster Zeven). In dat 12. Johrhunnert hett de Kark, de vörher wohrschienlich en Holtdeek harr, en Krüüzgewölv kregen. De laatgootsche Flögelaltar is ut dat 14. Johrhunnert. De hölten Kanzel mit Baldachin is von 1593. 1620 hett de Kark brennt. Dorbi sünd ünner annern dat Dack, de Toornspitz un dat Gestöhl bi verbrennt. De achteckige barocke Dööpstänner is von 1644. De Kark harr fröher en runnen Toorn. 1897 is in’n Stil von de Neegotik de hüdige veereckige Toorn ut roden Backsteen boot worrn. De Örgel is 1895 von Heinrich Röver boot worrn. 1707–1727: Jacob Christian Biedenweg 1727–1737: Hinrich Johann Drave 1816–1865: Johann Jacob Meier 1866–1878: Gustav Krome 1. Mai 1891–14. Februar 1919: Otto Vogelsang 30. November 1919–1. Oktober 1950: Johannes Lüdemann 2009–: Volker Michaelsen Mai 2012–: Holger Hiepler To dat Kaspel Heeßel höört de Öörd Bötzen (mit Bötzenbossel un Oosterbötzen), Brauel, Heeßel, Meinst, Offens, Oosterheeßel, Steddörp
De Anten an sik (Anas) sünd en Geslecht ut de Unnerfamilie vun de Aantenvagels. Bi de meisten Aarden vun düt Geslecht, sunnerlich in dat matige Klima up de Noordhalfkogel, dreegt de Waarten vun’n Harfst bit hen to’n Fröhjohr en staatsch Fedderkleed. Ganz anners seht se na dat Ruden ut. Bi de Seken verscheelt sik Farv un Feddern nich so duchtig. Mank de Aanten an sik gifft dat 48 Aarden. Een vun düsse Aarden is al utstorven. Dor hannelt sik dat um de Amsterdamaant bi. Se weer nich rund um de hollannsche Stadt Amsterdam tohuse, man up de Île Amsterdam in'n Indischen Ozean. All Aarden sünd hier uptellt: Pielsteert (Anas acuta) Andamanenaant (Anas albogularis) Noordamerikaanschen Smunt (Anas americana) Aucklandaant (Anas aucklandica) Bahamaaant (Anas bahamensis) Bernier siene Aant (Anas bernieri) Kapaant (Anas capensis) Kastanjenaant (Anas castanea) Neeseelandaant (Anas chlorotis) Slubbaant (Anas clypeata) Kricke (Anas crecca) Kaneelaant (Anas cyanoptera) Mexikoaant (Anas diazi) Blauflunkenaant (Anas discors) Kerguelen-Pielsteert (Anas eatoni) Roodsnavelpielsteert (Anas erythrorhyncha) Sichtaant (Anas falcata) Geelsnavelkricke (Anas flavirostris) Baikalaant (Anas formosa) Floridaaant (Anas fulvigula) Süüdamerikaanschen Pielsteert (Anas georgica) Indonees’sche Wittkehlaante (Anas gibberifrons) Austraalsche Wittkehlaant (Anas gracilis) Hottentottenaant (Anas hottentotta) Laysanaant (Anas laysanensis) Philippinenaant (Anas luzonica) Amsterdamaant (Anas marecula), † utstorven Meller siene Aante (Anas
Bohnst (hoochdüütsch Bohnste) is en lütten Oort in de Gemeen Heeßel (Samtgemeen Zeven) in’n Landkreis Rodenborg, Neddersassen. De Oort höört polietsch von öllers bi Wens mit bi. An’n Oostrand von Bohnst flütt de Fallohbeek langs, de in’n Noordwesten in de Twiest münnt. De Naveröörd sünd Wens un Viehbrook in’n Noordoosten, Sellhoop in’n Oosten, Braak, Steddörp un Bötzen in’n Süüdoosten, Heeßel un Meinst in’n Süüdwesten, Tzassenholt in’n Westen un Annerlingen in’n Noordwesten. In de Franzosentied von 1810 bet 1814 hett de Oort to de Mairie Bevern in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Böörd Heeßel in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. De Oort is as Deel von de Gemeen Wens bi de Gemeenreform in Neddersassen an’n 1. März 1974 an de Gemeen Heeßel kamen. Bohnst is evangeelsch-luthersch präägt un höört to dat Kaspel von de Viti-Kark in Heeßel. För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen
Oosterheeßel (hoochdüütsch Osterheeslingen) is en Dörp in de Gemeen Heeßel (Samtgemeen Zeven) in’n Landkreis Rodenborg, Neddersassen. De Oort höört polietsch von öllers bi Heeßel mit bi. Dör Oosterheeßel flütt de Knüllbeek, de en Stück in’n Süden von’n Oort in de Oost münnt. De Naveröörd sünd Bötzen un Oosterbötzen in’n Noordoosten, Maschhorst un Langenfeld in’n Oosten, Hanraad un Wiertzen in’n Süüdoosten, Ahoff un Adiek in’n Süden, Wiersdörp in’n Süüdwesten un Heeßel in’n Westen. In de Franzosentied von 1810 bet 1814 hett de Oort to de Mairie Zeven in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Böörd Heeßel in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. De Oort is as Deel von de Gemeen Heeßel bi de Gemeenreform in Neddersassen an’n 1. März 1974 Deel von de vergrötterte Gemeen Heeßel worrn. Oosterheeßel is evangeelsch-luthersch präägt un höört to dat Kaspel von de Viti-Kark in Heeßel. För de Kathoolschen is de Christ-König-Kark in Zeven tostännig, de siet 1. November 2006
Susan Hockfield (* 24. März 1951 in Chicago, Illinois) is en US-amerikaansch Neurowetenschaplerin un Hoochschoollehrerin. Van 2004 bit 2012 weer se Präsidentin an ad Massachusetts Institute of Technology. Siet 2012 befaat se sück weer mit hör wetenschaplich Karriere. http://www.achievement.org/autodoc/page/hoc0bio-1 http://web.mit.edu/newsoffice/2012/hockfield-0216.html Normdaten: GND: 1260769267 (OGND, AKS) | LCCN: n88008746 | VIAF: 55687605 | Wikipedia-Personensöök
Lohe betekent Lohe, Oort in de Gemeen Bakem in’n Landkreis Vechte, Neddersassen, Lohe, Oort in de Gemeen Esche in’n Landkreis Celle, Neddersassen, Lohe, Oort in de Gemeen Haselünne in’n Landkreis Eemsland, Neddersassen, Lohe, Oort in de Gemeen Stöckse in’n Landkreis Neenborg, Neddersassen, Lohe-Venslage, Oort in de Gemeen Freren in’n Landkreis Eemsland, Neddersassen, Lohe, Stadtdeel von de Stadt Bad Öinusen in’n Kreis Minnen-Lübke, Noordrhien-Westfalen, Lohe, Oort in de Stadt Lippstadt in’n Kreis Saust, Noordrhien-Westfalen. Dat is ok de hoochdüütsche Naam von en Reeg Öörd, de op Plattdüütsch Loh heten doot. Lohe is de Familiennaam von Dietrich vam Lohe (vör 1529–üm 1583), düütschen Bookbinner un Chronist, Heinrich Andreas Lohe (1648–1713), düütschen Maler, Heinrich Matthäus Lohe (1675–1762), düütschen Maler, Joachim von Lohe (üm 1500–üm 1570), düütschen Kröger un Fischer, Johannes Lohe (1681–1737), düütschen Börgermeester. Kiek ok bi: Loh, Löhe, Lohen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Rieme, ouk Räime is en Stadtdeel van oustwestfölsken Stadt Bad Öinusen in’n Kruis Minnen-Lübke. Rieme liggt südlik van de Wiehen un westlik van’r Werser. In’n Ousten annersiets de Werser de Oordele Holtrup un Koustiere, de ol no de Porta Westfalica, in’n Nourden an de Stadtdele Däime un Äidinghusen, in’n Westen geiht et rup up de Lohe. Südern liggt Vleode in’n Kruis Hiarwede. Rieme stund 753 dat eerste Mool in’n fränksken Ruiksanalen. Bummelig van 800 an af is de Middelpunkt van en Kerkengemene. De romaniske Laurentiuskerke vandage is ut’n 12. Johrhundert un 1890–1892 in’n neoromanisken Stil no wat an. In’n 18. Johrhundert bu man donne bui’n Dörp Rieme de Saline Neusalzwerk un ouk de eerste Thermalborn van de Öinuser Staatsbad. 1843 worde iut den Dörp Däime, Äidinghusen, Rehme-Niederbecksen, Volmerdingsen, Werste und Wulferdingsen dat Amt Räime billt. Wegen de kommunalen Niegldern worde de vörmals sülvstannige Gemene no Öinusen ingledert. Vördem was Rieme en Deel van’n Amt Rieme mit’n Sitt in Werste in’n Kruis Minnen. Rieme liggt an’r Autobahn 2 mit’n Autobahnkrüüz Öinusen un an’n Bundsstroten 61 un 514. De Werser kann kümmt man över de Autobahnbrügge röver oder mit de Fähre röver. Fritz Tarnow (1880–1951), Soschaaldemokrat, Parlamentarie in’n Ruiksdag in’r Tuid van’r
Hille betekent Hille, ene Gemene in Oostwestfalen, Hille, en plattdüütschen Naam för Deerns. Hille is de Familiennaam von Adolf Hille (* 1934), düütschen Footballspeler, Andreas Hille (* 1955), düütschen Skispringer un Skisprungfunkschonär, Anja Hille (* 1956), düütsche Politikerin, Arnoldus Hille (1829–1919), noorweegschen lutherschen Bischop, Augustin I. Bartolomäus Hille (1786–1865), böhmschen Bischop, Bertil Hille (* 1940), US-amerikaanschen Physioloog, Dirk Hille (* 1963), düütschen Handballspeler un -trainer, Einar Hille (1894–1980), US-amerikaanschen Mathematiker, Ellen Hille (1910–?), düütsche Schauspelerin, Frank Hille (1949–2004), düütschen Musiker, Fritz Hille (1882–1959), düütschen Schoolmeester un Politiker, Fritz Hille (1891–1949), düütschen Manager, Georg Hille (1841–1911), düütschen Historiker un Archivar, Georg Hille (* 1923), noorweegschen lutherschen Bischop, Gertrud Rudloff-Hille (1900–1983), düütsche Kunst- un Theaterhistorikerin, Hans-Joachim Hille (* 1921), düütschen Diplomaat, Heinz Hille (1891–1954), düütschen Speelbaas, Henk Hille (* 1959), nedderlandschen Ieshockeyspeler, Henrik Hille (1881–1946), noorweegschen lutherschen Bischop, Horst Hille (1941–2015), düütschen Maler un Grafiker, Jan Hille (* 1978), düütschen Filmeditor, Johann von Hille (üm 1609–1684), düütschen Offzeer, Karl Gustav von Hille (vör 1590–1647), düütschen Hoffbeamten un Schriever, Peter Hille (1854–1904), düütschen Schriever, Philipp Hille (1862–1915), düütschen kathoolschen Geistlichen un Politiker, Rolf Hille (* 1947), düütschen evangelikalen Theoloog, Sebastian Hille (* 1980), düütschen Footballspeler, Sigurd Hille (* 1950), noorweegschen Politiker, Veda Hille
Volmerdingsen is en Stadtdeel van’r Stadt Bad Öinusen in’n oustwestfölsken Kruis Minnen-Lübke. De Oord liggt an’r sülike Suide van den Wiehen. In’n Ousten grenzt Volmerdingsen an den Stadtdeell Äidinghusen, in’n Noorden an’n Minner Stadtdeel Haddenhusen un an den Oordsdeel Rouenuffeln in’r Gemene Hille, in’n Westen an den Stadtdeel Wulferdingsen un in’n Süden an Werste. De Ourd Volmerdingesen steiht 1089 dat eerste Mool in’n Uurkunnen. Bi de Niegledern van de Kommunen, de an’n 1. Januar 1973, gleder man de vörmals süövstäänige Gemene Volmerdingsen no de Stadt Bad Öinusen in. Vördem höör de Ourd no dat Amt Rieme to. In’n Johre 2006 hadde Volmerdingsen 4405 Inwonners. Mit 373 Inwonner per km² is Volmerdingsen en van de nicht gans sou dull besiedelet Oordsdelen. Ööstern van’r Kerken liggt en üm un bui 40 Tonnen schworer Findling ut Granit. Düsse Stäin bröchen Gletscher wieldes de Saaleuistuid ut Südschweden dor hene. In’n Wiehen bui Volmerdingsen steiht de Kruse Bouke, wat ene rare Sünnekbouke In Volmerdingesen liggt de Diakonie ehr Wittekindshoff. De Stiften het dor över 2.000 Mitarbäiders un is gröttste Arbeitgebeer in Öinusen. Martin Bünermann, Heinz Köstering, Die Gemeinden und Kreise nach der kommunalen Gebietsreform in Nordrhein-Westfalen ,1975 Deutscher Gemeindeverlag Köln ISBN = 3-555-30092-X 115 s.
En Komponist (vun latiensch componere „tosamensetten“), ok Tonsetter nöömt, is en Musiker, de de Musik, de he sik utdacht hett, opschrieven deit. Denn köönt annere Musiker düt Musikstück later nipp und nau wedder so opföhren (singen oder speelen), as he sik dat dacht hett. Wenn de Musik improviseert is, denn kann een de Musik blots eenmal hören. (Hüüttodaags kann een de Musik natüürlich mit de Technik opnehmen.) Männichmal warrt ok Kompositschoon un Improvisatschoon vermischt, so as in’n Jazz un in de Avantgarde-Musik. Dat Komponeern is also verbunnen mit en Notenschrift, üm de Musik optoschrieven. In’t 9. Johrhunnert geev dat in de Kloosters de Neumen för de eenstimmigen gregorianschen Chorals, un in’t 11. Johrhunnert hett Guido von Arezzo de Noten so maakt, as wi se vundaag noch kennt. Aver in’t Middelöller weren de mehrsten Komponisten noch anonym. De eersten, vun de wi de Naams weet, sünd Léonin (* üm 1150; † üm 1201) und sien Nafolger Pérotin (* twischen 1150 un 1165; † twischen 1200 un 1225), de an de Kark Notre-Dame in Paris warken. Eerst in de Renaissance worrn de Komponisten beröhmt, so as Josquin Desprez (1450/55-1521), Giovanni Pierluigi da Palestrina (üm 1525-1594) un Orlando di Lasso (1532-1594). Dorto keem,
Dit Woort hett noch annere Bedüden: kiek dorför ünner Vulkan (Mehrdüdig Begreep). Disse Artikel is man blots en Stubben. Du kannst Wikipedia helpen un em verbetern. En Vulkan is en geologsch Gebüld, dat entsteiht, wenn hitt opsmölten Steen (Magma), vun binnen de Eer upstiggt un baven denn as Lava rutkummt. Wiel dat bannig hitt is, gleiht dat hell un wat de Lava in den Weg kummt, fangt to brennen an. Kann’s dorüm ok Füerbarg to seggen. En Vulkan hett dorbi faken mehrere Kraters. Man dor kummt nich blots Lava rutschoten, ok Steen, Gas un so wieter. Un dat gifft ok nich blots enkelte Bargens, de hitt Tüüch utspeet. Allns tohoop, wat mit Vulkanen in Tosammenhang steiht, warrt Vulkanismus nöömt. De Wetenschop, de sik dormit befaat, is de Vulkanologie. De Naam kummt ut de röömsche Mythologie un leid sik af vun de italiensche Insel Vulcano, wat na de ollen Römers de Warksteed un de Smeed vun den Gott Vulkan, de dat Füer ünner sik harr, wesen is. Die Insel ist nämlich ok so en Füerbarg. In Düütschland geev dat fröher ok mol Vulkanen, to'n Bispeel in de Eifel oder in de Rhön. In de Eifel ist da ungefähr 23.000 Johr her,
Georg Christian Nanne (* 1791 in Dannenbarg; † 1862 in Hannover) weer en düütschen Verwaltungsbeamten. Nanne is 1791 as Söhn von Carstine Dorothea Catharina, borene Hencke, un den Verwaltungsbeamten Georg Heinrich Friedrich Nanne (1761–1795) in Dannenbarg boren. He weer bet Michaelis 1809 Schöler op dat Katharineum in Lübeck un hett sik an’n 26. Oktober 1809 för en Studium von de Juristeree an de Universität Göttingen inschreven. In Göttingen is he na studentsche Stammböker woll 1810 Maat von dat Corps Hannovera Göttingen worrn. In de Befre’ungskriege weer he 1813 bet 1815 as Freewilligen Soldaat un hett ok in de Slacht bi Waterloo fuchten. Na Studium un Soldatentied is he in’n hannöverschen Verwaltungsdeenst gahn. He is 1818 Amtsassesser in dat Amt Liebenburg worrn un weer denn bi de Stadtvaagdie Hannover un in de Ämter Medingen, Horborg un Neehuus. Nadem de Amtmann von dat Amt Mesborg, Christoph Friedrich Sarnighausen, 1834 doodbleven is, hett Nanne as Amtsassesser dat Leid över dat Amt övernahmen. 1836 is he richtigen Amtmann worrn. 1838 hett Claus von der Decken dat Amt Mesborg övernahmen. Nanne is denn as Amtmann in dat Amt Wustrow versett worrn. 1853 güng he in Rohstand. Nanne weer verheiraadt un harr een Söhn. He hett
Adolf Arenhold (* üm 1803 in Hannover; † 1857 in Oosterholt) weer en düütschen Verwaltungsbeamten. Arenhold is as Söhn von’n Hoffraad Adolf Johann Gustav Arenhold (1768–1854) in Hannover boren. He hett sik an’n 31. Oktober 1821 an de Universität Göttingen inschreven un Juristeree studeert. In siene Tied in Göttingen weer he Maat von dat Corps Hannovera Göttingen. Na dat Enn von dat Studium 1824 is he in’n hannöverschen Verwaltungsdeenst gahn un 1826 Auditer bi dat Amt Reinhusen worrn. In dat Johr kreeg he ok dat Amt as Kanoniker von dat Stift St. Peter un Paul in Bewick. 1830 weer he Amtsassesser bi dat Amt Hannover un gliektiedig as Redaktör Bidreger to dat hannöversche Intelligenz-Comptoir. 1836 is he in dat Amt Deepnau versett worrn un 1845 in dat Amt Stolzenau. 1853 keem he as Amtmann in dat Amt Oosterholt. Dor is he 1856 in Rohstand gahn un een Johr later doodbleven. Arenhold hett Antonie Reiche freet. De beiden harrn twee Söhns. Sien jüngeren Broder Lüder Arenhold weer Amtmann in dat Amt Soltau. Kösener Corpslisten 1960, 42, 260 Heinrich Ferdinand Curschmann: Blaubuch des Corps Hannovera (1809–1899). Göttingen 2002, Nr. 250
Arenhold is de Familiennaam von Adolf Arenhold (üm 1803–1857), düütschen Verwaltungsbeamten, Gerhard Justus Arenhold (1707–1775), düütschen Bomeester, Teekner un Maler, Ida Arenhold (1798–1863), düütsche Pionierin von de Sozialförsorg, Lüder Arenhold (1807–1854), düütschen Verwaltungsbeamten, Lüder Arenhold (1854–1915), düütschen Marienmaler. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.